**ტენდერი ჭიათურის, ტყიბულის, ზესტაფონის და თეთრიწყაროს მუნიციპალურ ტრანსპრტორტში არსებული საგადახდო ტერმინალების და სისტემის მხარდაჭერაზე**

|  |  |
| --- | --- |
|  |  |
| ტენდერის დასრულების თარიღი: | 26 მარტი, 2024 წელი 14:00 საათი |
| საკონტაქტო პირი | ნინო ბუშელაშვილი  595 490 199  nbushelashvili@bog.ge |
|  |  |

**ტენდერი მუნიციპალურ ტრანსპრტორტში არსებული საგადახდო ტერმინალების და სისტემის მხარდაჭერაზე**

სარჩევი

[**ინსტრუქცია ტენდერში მონაწილეთათვის** 2](#_Toc22227845)

[**სატენდერო მოთხოვნები** 2](#_Toc22227846)

[**დამატებითი ინფორმაცია:** 3](#_Toc22227847)

[დანართი1: ფასების ცხრილი 4](#_Toc22227848)

[დანართი 2: საბანკო რეკვიზიტები](#_Toc22227849) 6

**ინსტრუქცია ტენდერში მონაწილეთათვის**

პრეტენდენტებმა სისტემაში უნდა ატვირთონ სატენდერო დოკუმენტაციით მოთხოვნილი ყველა დოკუმენტი.

ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტონული ფოსტის ან ტელეფონის საშუალებით.

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით;

ტენერში მონაწილეობის მისაღებად აუცილებელია ორგანიზაციამ შეავსოს შემოთავაზებული ფასების ცხრილი **- დანართი 1**;

პრეტენდენტებმა თანდართული ფაილის შესაბამისად შევსებულ ფასების ცხრილში უნდა მიუთითონ შემოთავაზებული საქონლის სასაქონლო ნიშანი და / ან მარკა / მოდელი (არსებობის შემთხვევაში) და, ასევე მწარმოებელი კომპანია და წარმოშობის ქვეყანა.

შემოთავაზებული პროდუქტი სრულად უნდა აკმაყოფილებდეს სატენდერო დოკუმენტაციაში მოცემულ მინიმალურ პარამეტრებს.

ბანკი იტოვებს უფლებას, ნებისმიერ დროს შეწყვიტოს ან გადაავადოს ტენდერი.

ტენდერში მონაწილეობის მისაღებად აუცილებელია ორგანიზაციამ წარმოადგინოს საბანკო რეკვიზიტები - **დანართი 2**;

სატენდერო წინადადება წარმოდგენილი უნდა იყოს ლარში, უნდა მოიცავდეს კანონმდებლობით გათვალისწინებულ გადასახადებს და გადასახდელებს.

**სატენდერო მოთხოვნები**

**მომსახურების აღწერა:**

1. **ქალაქ ჭიათურაში არსებულ ავტობუსებში და საბაგიროზე ასეევე ქალაქ ტყიბულში, ზესტაფონში და თეთრიწყაროში არსებულ ავტობუსებში დამონტაჟებული საგადახდო ტერმინალების და გადახდების სისტემის პროგრამული, ტექნიკური მხარდაჭერა და ფულის (საბარათე ტრანზაქციები) აკრეფის მომსახურება (საგადახდო მომსახურება), ქვემოთ მოცემული პირობების შესაბამისად:**
2. **საპორტ ქეისების რეგისტრაცია**
   * სისტემის ტექნიკურ მხარდაჭერასთან დაკავშირებული მომსახურების შესრულება ხორციელდება **კონტრაჰენტის** მიერ, **ბანკის**, თელავის სატრანსპორტო კომპანიების, ასევე ფიზიკური პირების მიერ შემოსული შეტყობინებების საფუძვლზე,
   * **კონტრაჰენტი** არეგისტირებს ინციდენტსინციდენტების აღრიცხვის პროგრამაში. პროგრამაში ფიქსირდება შეტყობინების დრო, ავტობუსის ნომერი, ინციდენტის აწერა და სვარაუდო მიზეზი.
   * ინიციდენტების აღრიცხვის პროგრამაში წინასწარ გაწერილია სტანდარტული შაბლონები, ინციდენტებზე რეაგირების კუთხით.
   * **კონტრაჰენტის** შესაბამისი თანამშრომლები უწვენ მონიტორინგს მომსახურებსი პროცესს, რეგისტრირებული ქეისების დროულად აღმოფხვრის მიზნით.
3. **ტექნიკური მომსახურების დრო.** 
   * ტექნიკური მომსახურების დღეებია: კვირაში 7 დღე, კანონმდებლობით გათვალისწინებულის უქმე დღეების ჩათვლით.
   * ტექნიკური მომსახურების საათებია: 7:00-20:00.
4. **ტექნიკური მომსახურების ტიპები და გადაწყვეტის დრო. (SLA)**
   * **მოწყობილობის მსუბუქი ხარვეზი**: მოწყობილობის დაზიანება ან გაუმართაობა, რომლის აღმოფხვრა შესაძლებელია ადგილზე დეტალების ან მთლიანი მოწყობილობის შეცვლის გარეშე.
   * **მოწყობილობის მძიმე ხარვეზი**: მოწყობილობის დაზიანება ან გაუმართაობა, რომლის აღმოფხვრა შეუძლებელია ადგილზე დეტალების ან მთლიანი მოწყობილობის შეცვლის გარეშე.
   * **პროგრამის ხარვეზი:** პროგრამის შეცდომა, რომელიც იწვევს პროგრამული უზრუნველყოფის მუშაობის ნაწილობრივ შეფერხებას, რაც არ იწვევს მთლიანი სისტემის გაჩერებას.
   * **პროგრამის კრიტიკული ხარვეზი:** პროგრამის შეცდომა, რომელიც იწვევს პროგრამული უზრუნველყოფის მთლიან გაჩერებას.
   * ტექნიკური მომსახურების ტიპები და გადაწყვეტის დროები მოცემუია ცხრილში:

|  |  |  |  |
| --- | --- | --- | --- |
| ტიპი | ტექნიკური მომსახურების ტიპი | რეაგირების დრო | აღმოფხვრის დრო |
| L1 | მოწყობილობის მსუბუქი ხარვეზის აღმოფხვრა | 15 წთ | 1 სთ |
| L2 | მოწყობილობის მძიმე ხარვეზის აღმოფხვრა | 15 წთ | 2 სთ |
| L3 | პროგრამის ხარვეზის აღმოფხვრა | 3 სთ | 6 სთ |
| L4 | პროგრამის კრიტიკული ხარვეზის აღმოფხვრა. | 1 სთ | 1. სთ |

**მომსახურების აღწერა:**

* 1. „ხელშეკრულების“ საგანს წარმოადგენს „მომსახურების გამწევის“ მიერ „კომპანიისათვის“ ჭიათურის, ტყიბულის, ზესტაფონის და თეთრიწყაროს მუნიციპალიტეტის ტერიტორიაზე საზოგადოებრივ ტრანსპორტში მგზავრობის საფასურის გადახდასთან დაკავშირებული მომსახურების გაწევა.
     1. „მომსახურების გამწევმა“ უნდა უზრუნველყოს ჭიათურის, ტყიბულის, ზესტაფონის და თეთრიწყაროს მუნიციპალიტეტის ტერიტორიაზე საზოგადოებრივ ტრანსპორტში მგზავრობის საფასურის გადახდის სისტემის შემქნა/ჩამოყალიბება, დანერგვა და ოპერირება (სისტემის აღწერა მოცემულია წინამდებარე „ხელშეკრულების“ დანართი N1.1-ით);
     2. „მომსახურების გამწევმა“ უნდა უზრუნველყოს ტყიბულის და ზესტაფონის მუნიციპალიტეტის ტერიტორიაზე საზოგადოებრივ ტრანსპორტში დამატებით ტრანსპორტის მართვის (დისეჩერიზაციის) სისტემის მოწყობა, მხარდაჭერა აღწერილი დანართი N1.2 -ით.
     3. „მომსახურების გამწვევმა“ უნდა უზრუნველყოს სისტემის ოპერირებისათვის ყველა საჭირო პროგრამული უზრუნველყოფის ან/და მონაცემთა მიმოცვლის საშუალებების დანერგვა.
     4. უზრუნველყოს „ხელშეკრულების“ მოქმედების პერიოდში, უწყვეტ რეჟიმში გადახდის სისტემის გამართული მუშაობა.
     5. „მომსახურების გამწევმა“ უნდა უზრუნველყოს სატრანსპორტო ბარათების გამოშვება/ემისია;
     6. უზრუნველყოს გადახდილი მგზავრობის საფასურის „მომსახურების გამწევთან“ არსებულ „კომპანიის“ ანგარიშზე ასახვა არაუგვიანეს მე-2 (მეორე) სამუშაო დღისა;
     7. უზრუნველყოს შეღავათიანი ტარიფით მოსარგებლე პირებისათვის პირველი სატრანსპორტო ბარათის, უფასოდ დამზადება/გაცემა;
     8. უზრუნველყოს გადახდების კონტროლის მოდულის დანერგვა;
     9. უზრუნველყოს მოწყობილობების მონიტორინგის სისტემის დანერგვა.
* **მოსაწოდებელი დოკუმენტაცია:**

**მსგავის პროექტის (პროექტების) გამოცდილების დამადასტურებელი კონტრაქტი.**

**სარეკომენდაციო წერილები.**

* **მიწოდების მისამართი:** საქართველსო მაშტაბით

.

* პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.

**დამატებითი ინფორმაცია:**

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს რომ:

* სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
* უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად;
* ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.

დანართი1: ფასების ცხრილი

|  |  |  |  |  |
| --- | --- | --- | --- | --- |
| მომსახურება | რაოდენობა | საგადახდო მომსახურების ღირებულება | ტექნიკური მომსახურების და დისპეჩერიზაციის მხარდაჭერის ღირებულება | ჯამი |
| ჭიათურის ავტობუსებში და საბაგიროზე განთავსებული საგადახდო ტერმინალები | 18 |  |  |  |
| ტყიბულის ავტობუსებში განთავსებული საგადახდო ტერმინალები | 8 |  |  |  |
| ზესატფონის ავტობუსებში განთავსებული საგადახდო ტერმინალები | 6 |  |  |  |
| თეთრიწყაროს ავტობუსებში განთავსებული საგადახდო ტერმინალები | 3 |  |  |  |

კომპანიის დასახელება

უფლებამოსილი პირის ხელმოწერა \_\_\_\_\_\_\_\_\_\_\_\_\_\_\_

საკონტაქტო ნომერი:

დანართი 2: საბანკო რეკვიზიტები

ორგანიზაციის დასახელება:

საიდენტიფიკაციო კოდი:

იურიდიული მისამართი:

ფაქტიური მისამართი:

ხელმძღვანელის სახელი და გვარი:

ხელმძღვანელის პირადი ნომერი:

ხელმძღვანელის ტელეფონის ნომერი:

საკონტაქტო პირის სახელი და გვარი:

საკონტაქტო პირის პირადი ნომერი:

საკონტაქტო ტელეფონი:

ელექტრონული ფოსტის მისამართი:

ვებ-გვერდი:

ბანკის დასახელება:

ბანკის კოდი:

ბანკის ანგარიშის ნომერი:

კომპანიის სახელი

უფლებამოსილი პირის ხელმოწერა \_\_\_\_\_\_\_\_\_\_\_\_\_\_\_

საკონტაქტო ნომერი:

# დანართი N1.1

# გადახდის სისტემის ზოგადი აღწერა

„მომსახურების გამწევმა“უნდა დანერგოს საზოგადოებრივ ტრანსპორტში გადახდის ღია სისტემა, რომელიც უზრუნველყოფს სხვადასხვა რეზიდენტი ბანკების ან/და საგადახდო მომსახურების პროვაიდერების და არარეზიდენტი ბანკების მიერ ემიტირებული ბარათებით მგზავრობის საფასურის გადახდის შესაძლებლობას, ახალი ანგარიშზე მიბმული გადახდის სისტემის ფუნქციონირებას. პარალელურად, შესაძლებელი იქნება ტრადიციული დახურული სისტემისთვის დამახასიათებელი სატრანსპორტო ბარათების გამოყენება.

გადახდების დამუშავების სისტემა დაფუძნებულია EMVCo მიერ სერტიფიცირებული აპარატურის და მოწყობილობების გამოყენებაზე.

ტარიფების კონფიგურაცია, მართვა და დისტრიბუცია ხორციელდება ცენტრალიზებულად სისტემის მიერ, დისტანციური არხების გამოყენებით.

სისტემას გააჩნია შავი/თეთრი სიების მართვის მოქნილი მექანიზმი. რომლის საშუალებით შესაძლებელია, როგორც ბარათის დამატება ასევე ამოღება აღნიშნულ სიებში. სიების დისტრიბუცია უწყვეტ რეჟიმში ხორციელდება დისტანციურად ავტობუსებში დამონტაჟებულ მოწყობილობებში. აღნიშნული საშუალებას იძლევა დაიბლოკოს არასასურველი ბარათი ან ბარათების სია. ასევე ოპერატიულად მოხდეს ბარათების განბლოკვაც.

გადახდების სისტემა იყენებს გადახდის, ონლაინ, ოფ ლაინ და გადავადებული ტრანზაქციის დამუშავების სქემებს.

სისტემა გათვლილია დიდი რაოდენობის მონაცემების დამუშავებაზე და შენახვაზე.

გადახდის სისტემასთან დაკავშირებული სერვერები განთავსებული იქნება შესაბამის გარემოში, რომელიც სრულად აკმაყოფილებს PCI DSS სტანდარტებს.

# გადახდის საშუალებები

„მომსახურების გამწევმა“ საკუთარი შეხედულებისამებრ დანერგავს გადახდის მრავალფეროვან საშუალებებს, კერძოდ:

* ბარათები;
* მობილური აპლიკაციით (მობილური ტელეფონის NFC ფუნქციით ან QR კოდის გამოყენებით);
* სხვა გადახდის საშუალებები.

# სატარიფო სისტემა (ბილეთების ტიპები)

გადახდის სისტემას უნდა შეეძლოს მოთხოვნისამებრ, „მერიის“ მიერ დანერგილ ნებისმიერი ვადიანობის ან/და მგზავრობის ჯერადობის მიხედვით დიფერენცირებული გადახდის სისტემაზე ადაპტირება, მაგალითად:

* ულიმიტო აბონემენტი - 1, 3, 6 თვე;
* დღიური ულიმიტო ბილეთი - 1, 3, 5 დღე;
* ჯერადი აბონემენტი - 10, 20, 30 მგზავრობისთვის.

# გადახდის კონტროლი

მგზავრობის საფასურის გადახდის კონტროლის, მიზნით, „მომსახურების გამწევი“ დანერგავს გადახდების კონტროლის და ჯარიმების მოდულს.

გადახდის კონტროლის მოწყობილობას აქვს შესაძლებლობა ბარათიდან ან/და სხვა გადახდის საშუალებიდან წაიკითხოს ინფორმაცია და გადაამოწმოს გადახდის ფაქტი.

გადახდის არარსებობის ფაქტის დადასტურების შემთხვევაში, გადაამოწმოს პირის მონაცემები სამოქალაქო რეესტრში, დაარეგისტრიროს ჯარიმა სერვერზე, ამობეჭდოს შესაბამისი საჯარიმო ქვითარი.

მოდული გამოწერილი ჯარიმების მართვის საშუალებას იძლევა. ანიჭებს მათ სხავადასხვა სტატუსებს. ახალი, გადახდილი, ვადაგასული, შეჩერებული, აღდგენილი, გაუქმებული და ა.შ.

მოდულით ხდება გარკვეული სტატუსების ავტომატურ მინიჭება, ასევე, გარკვეული დოკუმენტაციის ფორმირება, მაგ. სააღსრულებო ფურცლების ელექტრონულად ფორმირება შესაბამისი ელექტრონული ხელმოწერით ან ელექტრონული შტამპით.

# მოწყობილობების მონიტორინგის სისტემა

ბანკი უზრუნველყოფს მოწყობილობების რეალურ დროში კონტროლის სისტემის დანერგვას.

მართვის სისტემაში გაერთიანებულია სხვადასხვა ტიპის მოწყობილობები, განსხვავებული ფუნქციონალით.

მოწყობილობების მონიტორინგის მიზნებისთვის ყველა მოწყობილობა გაერთანებულია კონტროლერების მართვის ერთიან მოდულში, რომლის საშუალებით შესაძლებელია მოწყობილობების მონიტორინგი რეალურ დროში.

მოდულის კონფიგურირებადი და მოქნილი ინტერფეისის საშუალებით, სხვადასხვა პასუხისმგებელ მომხმარებელს, შესაძლებლობა აქვს მოიწყოს საკუთარი გარემო და გააკონტროლოს ის პარამეტრები თუ მოვლენები, რაც მისთვის არის მნიშვნელოვანი. მაგ. Online კავშირის სტატუსი, ბოლოს მიღებული მოვლენის დრო, გადახდების სინქრონიზაცია, პარამეტრების სინქრონიზცია, სიების სინქრონიზაცია და ა. შ.

ამასთანავე, თითოეული მოწყობილობის ტიპს გააჩნია საკუთარი პროგრამული აპლიკაცია შესაბამისი ვერსიით. ვერსიების ერთიანი განახლება, კონტროლი და განსაახლებელი მოწყობილობების იდენტიფიცირება მარტივადაა შესაძლებელი მოდულიდან.

მოწყობილობების მართვის სისტემიდან შესაძლებელია დაკონფიგურირდეს შეტყობინებების ეკრანზე გამოტანის, SMS ან მეილის სახით დაგზავნის პირობები, აღიწეროს ხდომილებები, რომლებზეც საჭიროა საინფორმაციო ან გამაფრთხილებელი შეტყობინებების დაგზავნა პასუხისმგებელი პირებისთვის. ეს ინფორმაცია შესაძლებელია გამოვიტანოთ რეალურ დროში მონიტორინგის ფანჯარაშიც.

# მონაცემთა ანალიზის და რეპორტების სისტემა

მონაცემთა ანალიზისა და რეპორტინგის სისტემა, საწყის მონაცემებს აგროვებს სისტემის სხვადასხვა შიდა მოდულებიდან. რეპორტების გენერაციის მაქსიმალურ წარმადობის მისაღწევად, შეგროვებული მონაცემები რეპორტინგისთვის ოპტიმალურ ფორმატში სხვადასხვა ტიპების რეპორტებთან მომხმარებელთა წვდომის დონეები განსხვავებულია. ეს უზრუნველყოფს ინფორმაციის დაცულობას სხვადასხვა რგოლის მომხმარებლებს შორის.

სხვადასხვა მოდულებიდან შეგროვებული ინფორმაციის ბაზაზე შესაძლებელია მრავალთემატური ანგარიშგებების შექმნა. სისტემის თითოეულ მოდულზე დაყრდნობით ხდება შესაბამისი რეპორტების კონფიგურაცია და დაგენერირება.

გადახდების შესახებ ინფორმაცია აგრეგირებულია დღის, თვის, კვარტლის, წლის ჭრილში და დაჯგუფებადია სხვადასხვა პარამეტრის მიხედვით, მაგალითად: ავტობუსის ნომრის, გადახდის ტიპის მიხედვით.

სისტემა მოთხოვნისამებრ, პერიოდების მითითებით უნდა აგენერირებდეს:

* ანგარიშს სტანდარტული ტარიფებით გადახდის შესახებ;
* ანგარიშს შეღავათიანი ტარიფებით გადახდების შესახებ;
* სხვადასხვა პარამეტრების (ტარიფის ტიპი, ბართის ტიპი და .ა.შ.) მიხედვით დაჯგუფებულ ანგარიშებს.

# დანართი N1.2

# საზოგადოებრივი ტრანსპორტის მართვის და კონტროლის სისტემა (დისპეჩერიზაციის სისტემა)

“მომსახურეობის გამწევი“ ვალდებულია შექმნას საზოგადოებრივი ტრანსპორტის მართვის და კონტროლის სისტემა ინფრასტრუქტურის შესაბამისი პროგრამული უზრუნველყოფით.

საზოგადოებრივი ტრანსპორტის მართვის და კონტროლის სისტემით ოპერირებას განახორციელებს უშუალოდ მუნიციპალიტეტი, ხოლო მის პროგრამულ უზრუნველყოფას განახორციელებს “მომსახურეობის გამწევი“.

შეუფერხებელი ოპერირებისთვის, „მუნიციპალიტეტის“ დასაქმებულებს/თანამშრომლებს ექნებათ შესაბამისი უფლებები წინამდებარე სისტემის მართვის პროცესში.

# ტაბლო

ტაბლოებზე გამოსატან ძირითად ინფორმაციას უნდა წარმოადგენდეს საზოგადოებრივი ტრანსპორტის მოსვლის დრო, მარშრუტი. შეფერხების შემთხვევაში ტაბლოზე შესაძლებელი უნდა იყოს შესაბამისი შეტყობინების გამოტანა. რომელიც “მომსახურეობის მიმღების“ მოთხოვნით უნდა იყოს ორენოვანი. (ქართული და ინგლისური)

“მომსახურეობის მიმღების“ მოთხოვნით ტაბლოზე გამოტანილ უნდა იქნას სხვადასხვა სახის ინფორმაცია, „მომსახურეობის მიმღების“ მოთხოვნის შესაბამისად.

# მარშრუტების და განრიგების დაგეგმარების მოდული

მარშრუტების და განრიგების დაგეგმვის მოდული მოიცავს მარშუტების შედგენას და მათთვის შესაბამისი განრიგების შექმნას. განრიგებს განსაზღვრავს მგზავრთა ნაკადების სხვადასხვა ინტენსივობა და მიმართულება. ამასთან, როგორც წესი, მგზავრთა ნაკადების სიდიდე არ არის ერთი და იგივე დღე-ღამის სხვადასხვა დროს, კვირის დღეებში და სეზონებში.

სისტემაში ჩაშენებული ფუნქციონალის გამოყენებით შესაძლებელი იქნება ერთ მარშრუტზე დაკონფიგურირდეს როგორც რამდენიმე წირი, ასევე სხვადასხვა ტიპის განრიგი დღე-ღამის, კვირის დღეების, თვეების შესაბამისად.

მოქნილი განრიგის ფორმირებისათვის, კონფიგურირებადი იქნება ისეთი დამხმარე პარამეტრები, როგორიცაა ავტობაზიდან მარშრუტის საწყის პუნქტამდე მისვლის დრო და მანძილი, ინტერვალი საზოგადოებრივ ტრანსპორტს შორის, შესვენების დრო, გაჩერებაზე დგომის დრო, საბოლოო პუნქტიდან დასაბრუნებელი მანძილი და ა.შ.

მარშრუტისთვის შექმნილი წირის სიგრძის, მონაკვეთების დაფარვის საშუალო სიჩქარისა და ყველა დამატებითი პარამეტრის გათვალისწინებით სისტემაში დაგენერირდება სამუშაო განრიგი.

# განრიგების შესაბამისად საზოგადოებრივი ტრანსპორტის ხაზზე გაშვება

სადისპეცერიზაციო ცენტრის საშუალებით, სისტემაში შედგენილი განრიგების შესაბამისად, ხდება: (ა) საზოგადოებრივი ტრანსპორტის მომზადება ხაზზე გასაშვებად; (ბ) შესაბამისი დოკუმენტაციის გენერირება და საჭიროების შემთხვევაში ამობეჭდვა; (გ) საზოგადოებრივი ტრანსპორტის ხაზზე გაშვება დანიშნულ დროს.

# საზოგადოებრივი ტრანსპორტის მოძრაობის რეალურ დროში კონტროლი

საზოგადოებრივი ტრანსპორტის მარშრუტზე მოძრაობის რეალურ დროში დაკვირვება და კონტროლი სისტემის საშუალებით შესაძლებელია რამდენიმე ეკრანზე პარალელური გაშვებით. შესაძლებელია ხაზზე მოძრავი საზოგადოებრივი ტრანსპორტის ფილტრაცია სხვადასხვა პირობით, მაგალითად მხოლოდ ჩამორჩენით ან წინმსწრებით მოძრავი საზოგადოებრივი ტრანსპორტის გამოტანა ეკრანზე.

საზოგადოებრივი ტრანსპორტის ადგილმდებარეობის დადგენა ხორციელდება მათში დამონტაჟებული GPS მიმღებიდან გადმოცემული კოორდინატების საფუძველზე.

მარშრუტიდან აცდენის დროს, ასევე სხვა დაკონფიგურირებული საგანგაშო სიტუაციებიდან გამომდინარე, საჭიროების შემთხვევაში, შესაძლებელია რუკაზე, რეალურ დროში შესაბამისი საზოგადოებრივი ტრანსპორტის განსხვავებული ფერით ჩვენება ე. წ. LIVE ეკრანზე.

# ისტორიული მოვლენების დათვალიერება

ე.წ. LIVE მონაცემებზე დაკვირვების გარდა, დისპეტჩერიზაციის მოდულში შესაძლებელია საზოგადოებრივი ტრანსპორტის ისტორიული მონაცემების დათვალიერება. მგზავრს შესაძლებლობა აქვს კონკრეტული მარშრუტის ყველა მოძრავი საზოგადოებროვი ტრანსპორტისთვის ან კონკრეტული საზოგადოებრივი ტრანსპორტისთვის დაათვალიეროს მოძრაობის წირი ძველი თარიღით.

ე. წ. ისტორიულ რეჟიმში გადართვის, სასურველი პარამეტრების შერჩევისა და გაშვების შედეგად, რუკაზე მოძრავი პიქტოგრამით გამოისახება საზოგადოებრივი ტრანსპორტის მოძრაობის წირი. ისტორიული ჩანაწერების არსებობა და მათი ეკრანზე გამოტანის (დარენდერების) შესაძლებლობა გასული პერიოდის ინფორმაციის მარტივად დათვალიერების და კონკრეტული სიტუაციების ანალიზის საშუალებას იძლევა.

# საგანგაშო და საინფორმაციო შეტყობინებები

სისტემაში წინასწარ კონფიგურირებული წესების შესაბამისად, გარკვეულ ხდომილებაზე, ავტომატურად გენერირდება საგანგაშო, გამაფრთხილებელი ან საინფორმაციო შეტყობინებები. მათი გამოტანა მოხდება როგორც სადისპეცერიზაციო ცენტრის შესაბამის ეკრანზე, ასევე დაიგზავნება პასუხისმგებელ მომხმარებლებთან.

მძღოლები, ავტომატურად გენერირებულ შეტყობინებებს განრიგიდან ჩამორჩენის, წინსწრების, ან სხვა პარამეტრის დარღვევის შემთხვევაში, მიიღებენ საზოგადოებრივ ტრანსპორტში დამონტაჟებულ მძღოლის კონსოლზე.